open-index/open-wikipedia-markdown huggingface dataset:
Ντέιβιντ Τζάφι

Ο **Ντέιβιντ Σκοτ Τζάφι** (David Scott Jaffe, 13 Απριλίου 1971) είναι σχεδιαστής βιντεοπαιχνιδιών, άρρηκτα συνδεδεμένος με τις σειρές *[[Twisted Metal]]* και *[[God of War (franchise)|God of War]],* μεταξύ άλλων.

## Βιογραφία
Ο Τζάφι κατάγεται από το Μπέρμιγχαμ της Αλαμπάμα και ζει στο Σαν Ντιέγκο της Καλιφόρνια. Είναι απόφοιτος του γυμνασίου Mountain Brook της Αλαμπάμα. Κυνηγώντας το όνειρο της σκηνοθεσίας ταινιών, αιτήθηκε να φοιτήσει στην Σχολή Κινηματογραφικών Τεχνών του Πανεπιστημίου της Νότιας Καλιφόρνια, χωρίς όμως επιτυχία. Μερικά χρόνια αργότερα στράφηκε προς τον σχεδιασμό βιντεοπαιχνιδιών.

Χαίρει αναγνώρισης κυρίως για την δημιουργία της επιτυχημένης σειράς *[[Twisted Metal]]*, αρχικά στο PlayStation, και την σκηνοθεσία του πρώτου *[[God of War (βιντεοπαιχνίδι)|God of War]]*, στο PlayStation 2. Δύο από τα πρότζεκτ όπου εργάσθηκε, το *[[Twisted Metal: Black]]* και το *God of War*, κατατάχθηκαν στη λίστα με τα 25 καλύτερα παιχνίδια όλων των εποχών για το PlayStation 2 από το αμερικανικό IGN (το *Τwisted Μetal: Black* στην ένατη θέση και το *God of War* στην πρώτη). Το 2005 απέσπασε το VGX Award για ως Σχεδιαστής της Χρονιάς. Το 2007 απέσπασε μαζί με τους Κόρι Μπάρλογκ και Μαριάν Κράουτζικ το βραβείο BAFTA για Ιστορία και Χαρακτήρα για το *God of War 2*. Το ίδιο έτος εγκατέλειψε τα στούντιο της Sony, ιδρύοντας στην συνέχεια το δικό του στούντιο με όνομα Eat Sleep Play. Το στούντιο υπέγραψε πολυετή συμφωνία με τη Sony για την δημιουργία παιχνιδιών αποκλειστικά για πλατφόρμες PlayStation. To 2012 αποχώρησε και από την Eat Sleep Play λόγω «δημιουργικών διαφορών». 

Δύο έτη αργότερα, το 2014, ανακοίνωσε το πρώτο του παιχνίδι με το νέο του studio, The Bartlet Jones Supernatural Detective Agency. Ο λόγος για το *[[Drawn to Death]]*, μια αποκλειστικότητα του PlayStation 4. Οι ανάμεικτες όμως κριτικές του τύπου σε συνδυασμό με την ακύρωση ενός ακόμη τίτλου που ήταν σε ανάπτυξη, οδήγησαν στο κλείσιμο της εταιρείας ένα χρόνο αργότερα.

Ο Τζάφι περνάει μεγάλο μέρος του χρόνου του σε live streaming σε Twitch και YouTube συζητώντας για βιντεοπαιχνίδια αλλά και για θέματα από την ποπ κουλτούρα.

## Εργογραφία

* *Skyblazer* (1993) (Super NES) 
* *Mickey Mania* (1994) (Super NES, Mega Drive/Genesis, Mega CD/Sega CD)
* *[[Twisted Metal (βιντεοπαιχνίδι)|Twisted Metal]]* (1995) (PC/PlayStation)
* *[[Twisted Metal 2: World Tour]]* (1996) (PC/PlayStation)
* *[[Twisted Metal: Black]]* (2001) (PS2)
* *Kinetica* (2001) (PS2)
* *[[God of War (βιντεοπαιχνίδι, 2005)|God of War]]* (2005) (PS2) 
* *Twisted Metal: Head-On* (2005) (PSP) 
* *[[God of War II]]* (2007) (PS2) 
* *Calling All Cars!* (2007) (PS3)
* *Twisted Metal* (2012) (PS3)
* *Drawn to Death* (2017) (PS4)

## Παραπομπές


## Εξωτερικοί σύνδεσμοι
*Blog του Ντέιβιντ Τζάφι
*
*Ντέιβιντ Τζάφι στο Wired.com
*Ντέιβιντ Τζάφι στο Twitch
*Ντέβιντ Τζάφι στο Twitter
*Ντέιβιντ Τζάφι στο YouTube

Κατηγορία:Σκηνοθέτες βιντεοπαιχνιδιών
Κατηγορία:Σχεδιαστές βιντεοπαιχνιδιών
Κατηγορία:Twisted Metal
Λουδοβίκος Β΄ του Βαντόμ

:*Να μη συγχέεται με τον [[Λουδοβίκος Α΄ της Βουρβόνης-Βαντόμ|Λουδοβίκο των Βουρβόνων]] κόμη του Βαντόμ.*

Ο **Λουδοβίκος**, γαλλ. Louis (Οκτώβριος 1612 - 6 Αυγούστου 1669) από τον Οίκο των Βουρβόνων ήταν δούκας του Μερκέρ, διαδεχόμενος τη μητέρα του και από το 1665 2ος δούκας του Βαντόμ, διαδεχόμενος τον πατέρα του.

## Βιογραφία
Ήταν ο πρωτότοκος γιος του Καίσαρα δούκα του Βαντόμ και της Φραγκίσκης της Λωρραίνης, κόρης και κληρονόμου του Φιλίππου-Εμμανουήλ δούκα του Μερκέρ.

Ακολούθησε στρατιωτική σταδιοδρομία και έγινε κυβερνήτης της Προβηγκίας το 1640. Έπειτα από το τέλος της συζύγου του το 1657 εισήλθε στην Εκκλησία και έγινε καρδινάλιος και απεσταλμένος του πάπα (legatus) στη Γαλλία. Ως καρδινάλιος προσφωνείτο *καρδινάλιος του Βαντόμ*.

## Οικογένεια
Νυμφεύτηκε το 1651 την Λάουρα Μαντσίνι, ανιψιά του καρδινάλιου Μαζαρέν και είχε τέκνα:
* Λουδοβίκος-Ιωσήφ 1654-1712, δούκας του Βαντόμ, στρατάρχης της Γαλλίας με επιτυχίες στον Πόλεμο για την Ισπανική Διαδοχή.
* Φίλιππος 1655-1727, 4ος δούκας του Βαντόμ. Μέγας πρωθιερέας (prior) της Γαλλίας του Τάγματος της Μάλτας.
* Ιούλιος Καίσαρ 1657-1660, απεβ. 4 ετών.

## Πρόγονοι




## Παραπομπές


## Πηγές
* Kamen, Henry (2000). Who's who in Europe, 1450-1750. Routledge.
* Orr, Clarissa Campbell, ed. (2004). Queenship in Europe 1660-1815: The Role of the Consort. Cambridge University Press.
* Pitts, Vincent Joseph (2000). La Grande Mademoiselle at the Court of France: 1627-1693. Johns Hopkins University Press.

Κατηγορία:Οίκος των Βουρβόνων
Κατηγορία:Δούκες του Βαντόμ
Φραγκίσκη της Λωρραίνης (1592-1669)

Η **Φραγκίσκη**, γαλλ. Françoise (Νοέμβριος 1592 - 8 Σεπτεμβρίου 1669) από τον Οίκο της Λωρραίνης ήταν κόρη του δούκα του Μερκέρ & της δούκισσας του Πεντιέβρ και με τον γάμο της έγινε δούκισσα του Βαντόμ & Μπωφόρ. Ως το μόνο τέκνο των γονέων της, έγινε δούκισσα του Μερκέρ και Πεντιέβρ ιδίω δικαιώματι (suo jure).

## Βιογραφία
Ήταν κόρη του Φιλίππου-Εμμανουήλ δούκα του Μερκέρ και της Μαρίας του Λουξεμβούργου, κόρης του Σεβαστιανού δούκα του Πεντιέβρ. Είχε έναν μεγαλύτερο αδελφό, που έζησε 1,5 έτος. Έτσι η Φραγκίσκη έμεινε κληρονόμος μίας μεγάλης περιουσίας. Κατά τη βασιλεία του Ερρίκου Γ΄ της Γαλλίας ο πατέρας της έγινε επικεφαλής της Καθολικής Ένωσης στη Βρετάνη και το 1588 αυτοανακηρύχθηκε προστάτης της Καθολικής Εκκλησίας στην επαρχία αυτή. Επικαλούμενος τα κληρονομικά δικαιώματα της συζύγου του -η οποία ήταν απόγονος των δουκών της Βρετάνης- προσπάθησε να γίνει ανεξάρτητος στην επαρχία αυτή και οργάνωσε κυβέρνηση στη Νάντη· αποκαλούσε τον γιο του *πρίγκιπα και δούκα της Βρετάνης*.

Με τη βοήθεια των Ισπανών νίκησε τον Ερρίκο των Βουρβόνων, δούκα του Μονπανσιέ, που είχε στείλει εναντίον του ο Ερρίκος Δ΄ στο Κραόν το 1592. Τότε ο βασιλιάς βάδισε εναντίον του δούκα του Μερκέρ προσωπικά. Σύναψαν ειρήνη το 1596 και ως μέρος του συμβιβασμού τους συμφώνησαν η κόρη του δούκα να παντρευτεί τον νομιμοποιημένο γιο του βασιλιά.

Έπειτα οι Γάλλοι και οι Ισπανοί υπέγραψαν την Ειρήνη του Βερβάν το 1598, όταν η Φραγκίσκη ήταν 8. Μέρος της συμφωνίας ήταν πάλι ο γάμος της κόρης του με τον νόθο γιο του Ερρίκου Δ΄, τον Καίσαρα των Βουρβόνων, δούκα του Βαντόμ. Αυτός ήταν ο μεγαλύτερος γιος του βασιλιά, που τον είχε αποκτήσει από την ερωμένη του Γκαμπριέλ ντ'Εστρέ.

Ο γάμος έγινε στο ανάκτορο του Φονταινεμπλώ ο 1609: η νύφη ήταν 16, ο γαμπρός 15. Το ζεύγος απέκτησε τρία τέκνα: τον Λουδοβίκο, την Ελισάβετ και τον Φραγκίσκο. Ο πρώτος είχε γιο τον Λουδοβίκο-Ιωσήφ, δούκα του Βαντόμ. Σύμφωνα με το συμβόλαιο γάμου, ο Καίσαρ είχε το δικαίωμα να διαχειρίζεται τις γαίες της. Το 1665 ο Καίσαρ έπεσε σε δυσμένεια, αφού είχε εμπλακεί στη *συνωμοσία της Σφεδόνης* και είχε κατηγορηθεί ότι είχε προσπαθήσει να δηλητηριάσει τον καρδινάλιο Ρισελιέ. Το ίδιο έτος η Φραγκίσκη πήγε στη Σαβοΐα με τη Μαρία-Ιωάννα, κόρη της κόρης της Ελισάβετ, όπου εκεί η εγγονή της παντρεύτηκε τον Κάρολο-Εμμανουήλ Β΄ δούκα της Σαβοΐας το 1665. Η Φραγκίσκη απεβίωσε το 1669, σε ηλικία 77 ετών, στο Παρίσι και τάφηκε εκεί. Τα δουκάτα του Μερκέρ και του Πεντιέβρ κληροδοτήθηκαν στον μεγαλύτερο γιο της Λουδοβίκο. Άλλα φέουδα που είχε ήταν το πριγκιπάτο του Μαρτίγκ, το δουκάτο του Ετάμπ και η κυριότητα του Ανσενί.

## Οικογένεια
Παντρεύτηκε το 1609 τον Καίσαρα των Βουρβόνων δούκα του Βαντόμ και είχε τέκνα;
* Λουδοβίκος 1612-1669, δούκας του Βαντόμ
* Ελισάβετ 1614-1664, παντρεύτηκε τον Κάρολο-Αμεδαίο δούκα του Νεμούρ (από τον Οίκο της Σαβοΐας).
* Φραγκίσκος 1616-1669, δούκας του Μπωφόρ.

## Πρόγονοι





## Παραπομπές


## Πηγές
* Martha Walker Freer (1863). History of the Reign of Henry IV. King of France and Navarre: From Numerous Unpublished Sources. Hurst and Blackett. p. 128.

Κατηγορία:Οίκος των Βουρβόνων
Κατηγορία:Δούκισσες του Βαντόμ
Κατηγορία:Δούκες του Παντιέβρ
Σάρα Ραμίρες

**Σάρα Έλενα Ραμίρεζ** (Ισπανική προφορά: [ˈsaɾa eˈlena raˈmiɾes], 31 Αυγούστου 1975) είναι Μεξικανό Αμερικανό άτομο ηθοποιός, τραγουδιστής και στιχουργός.

Γεννημένο στο Mazatlán, στο Sinaloa, σπούδασε καλές τέχνες στη Σχολή Τζούλιαρντ. Ξεκίνησε ως ηθοποιός στις Broadway productions, κάνοντας το ντεμπούτο του με την ταινία του Πολ Σίμον *The Capeman*, ενώ στη συνέχεια εξελίχθηκε με ρόλους σε τηλεόραση και κινηματογράφο. Έχει κερδίσει ένα Βραβείο Tony, ένα Βραβείο Σωματείου Ηθοποιών και ένα Βραβείο Satellite, μεταξύ κι άλλων διακρίσεων.

## Φιλμογραφία

### Τηλεόραση, ταινίες και βιντεοπαιχνίδια

### Σκηνικές παραγωγές

## Δισκογραφία

### Εκτεταμένες αναπαραστάσεις

### Singles

* "Silent Night" (2009)
* "Rollercoaster" (2015)

### Soundtracks

Κατηγορία:Νικητές βραβείου Tony
Κατηγορία:Αμερικανίδες ηθοποιοί φωνής
Κατηγορία:Αμερικανίδες ηθοποιοί θεάτρου
Κατηγορία:Αμερικανίδες ηθοποιοί τηλεόρασης
Κατηγορία:Αμφιφυλόφιλες γυναίκες ηθοποιοί
Κατηγορία:Μη-δυαδικοί μουσικοί
Χουάν Ντιέγο Κοβαρούμπιας

Ο **Χουάν Ντιέγο Κοβαρούμπιας** (*Juan Diego Covarrubias Aceves*, 24 Μαρτίου 1987 -) είναι Μεξικανός ηθοποιός. 

Φοίτησε σε αναγνωρισμένο σχολείο για αγόρια, στο Instituto Cumbres San Javier. Σπούδασε στην CEA της Televisa και αργότερα συμμετείχε στην νεανική τηλενουβέλα *Atrévete a soñar*.

## Φιλμογραφία
**Atrévete a soñar* - 2009, ως Τζόναθαν "Τζόνι" Φονσέκα
**Teresa* - 2010, ως Χούλιο
**Bella & Bestia* - 2010, ως Πρίγκιπας/Τέρας (θεατρική παράσταση)
**[[Μια τυχερή οικογένεια|Una familia con suerte]]* - 2011/12, ως Αλφρέδο "Φρέντι" Ιραμπιέν Αρτεάγα "Ελ Ρέι ντε Κόπας"
**[[Γενναία αγάπη|Amor bravío]]* - 2012, ως Γιάγκο Αλμπαράν Μεντιόλα
**[[Τρελά ερωτευμένος|De que te quiero, te quiero]]* - 2013/14, ως Ντιέγο Κάσερες/Ροδρίγο Κάσερες
**A la mala* - 2015, ως Αλβάρο (ταινία)
**[[Ο γείτονας|La vecina]]* - 2015/16, ως Αντόνιο Ανδράδε
**El fantasma en el espejo* - 2016, ως Τζέιμς Μόνμουθ (θεατρική παράσταση)
**Renta congelada* - 2017-σήμερα, ως Φερνάντο Φεδερίκο Γκόμες Αριάγα "Ελ Χίπστερ" (σειρά)
**[[Δηλώνω ένοχη|Me declaro culpable]]* - 2017/18, ως Πάολο Λέιβα Ρουίς
**[[Ο σύζυγος μου έχει οικογένεια|Mi marido tiene más familia]]* - 2019, ως Κάρλος Ρόχας Ναβάρετε
**Cita a ciegas* - 2019, ως Κάρολο

## Βραβεία & υποψηφιότητες

## Εξωτερικοί Σύνδεσμοι

* 
*Web Site oficial

## Παραπομπές


Κατηγορία:Μεξικανοί ηθοποιοί κινηματογράφου
Κατηγορία:Μεξικανοί ηθοποιοί τηλεόρασης
Φίλιππος του Βαντόμ

Ο **Φίλιππος**, γαλλ. Philippe (1655 - 1727) από τον Οίκο των Βουρβόνων ήταν 4ος δούκας του Βαντόμ και μεγάλος Προηγούμενος (grand Prior) του Τάγματος της Μάλτας. Κατείχε ανώτερες στρατιωτικές θέσεις καθ' όλη τη ζωή του σε διάφορες διοικητικές θέσεις.

## Βιογραφία
Ήταν ο δευτερότοκος γιος του Λουδοβίκου 2ου δούκα του Βαντόμ και της Λάουρα Μαντσίνι, ανιψιάς του καρδινάλιου Μαζαρέν.

Μεταξύ των πρώτων του στρατιωτικών εκστρατιών ήταν η άμυνα της *Κάντια* (του Ηρακλείου Κρήτης) και πολέμησε εναντίον των Τούρκων, που την πολιορκούσαν το 1669. Εκεί σκοτώθηκε ο θείος του Φραγκίσκος δούκας του Μπωφόρ.

Στην επόμενη θέση του ως μεγάλου Προηγουμένου της Γαλλίας στο Τάγμα της Μάλτας, ο Φίλιππος ήταν ικανός να επιτύχει πολυάριθμες στρατιωτικές διοικήσεις, πολεμώντας σε συμπλοκές όπως στο Φλερύς της Φλάνδρας το 1690, στο Στέινκερκ της Φλάνδρας το 1692 και τη Μαρσάλια του Πεδεμοντίου το 1693.

Κατά τον Πόλεμο της Ισπανικής Διαδοχής (1701-14) ο Φίλιππος διοίκησε τις Γαλλικές δυνάμεις στην Ιταλία για ένα σύντομο διάστημα. Οι αντίπαλες Αυστριακές δυνάμεις εδιοικούντο από τον Ευγένιο πρίγκιπα της Σαβοΐας, έναν πιο εξασκημένο διοικητή από ότι ήταν ο Φίλιππος. Έτσι τον τελευταίο βοήθησε ο μεγαλύτερος αδελφός του Λουδοβίκος-Ιωσήφ 3ος δούκας του Βαντόμ -επίσης ανώτερος Γάλλος διοικητής- κατά τη διάρκεια της μάχης του Κασσάνο. Στη συνέχεια ο Φίλιππος υποβιβάστηκε στη θέση τού να είναι υποταγμένος στον αδελφό του και με τον τρόπο αυτόν υπηρέτησε στη διάρκεια των επόμενων εκστρατειών που έγιναν στη Φλάνδρα.

Έπειτα από το τέλος του αδελφού του, ο Φίλιππος κληρονόμησε τους δουκικούς τίτλους εκείνου (εκτός από αυτόν του δούκα του Πεντιέβρ, που είχε πωληθεί στη σύζυγο εκείνου Μαρία-Άννα των Βουρβόνων το 1606). Απεβίωσε άγαμος και το δουκάτο, έπειτα από το τέλος του, εξαλείφθηκε.

## Πρόγονοι




## Παραπομπές


## Πηγές
* La maison de Bourbon-Vendôme

Κατηγορία:Οίκος των Βουρβόνων
Κατηγορία:Δούκες του Βαντόμ
Σέιν Ντόσον

Ο **Σέιν Λι Γιο** (αγγ.: Shane Lee Yaw, γεννημένος στις 19 Ιουλίου 1988) γνωστός επαγγελματικά ως **Σέιν Ντόσον** (αγγ.: Shane Dawson), είναι Αμερικανός YouTuber, ηθοποιός, συγγραφέας, κωμικός, σκηνοθέτης, μακιγιέρ και μουσικός. Ήταν ένας από τους πρώτους που έγιναν διάσημοι στο YouTube, και έκτοτε διατηρεί μια ενεργή παρουσία στο διαδίκτυο.

Το 2008, όταν ο Ντόσον ήταν δεκαεννέα ετών, έγινε μέλος στο YouTube και άρχισε να κάνει βίντεο. Έγινε διάσημος στην ιστοσελίδα, συγκεντρώνοντας πάνω από μισό δισεκατομμύριο προβολές μέχρι το 2010. Το μεγαλύτερο μέρος της πρώιμής του δουλειάς αποτελείτο από κωμικά σκετς βίντεο, στα οποία ο Ντόσον έπαιζε πρωτότυπους χαρακτήρες, παρίστανε προσωπικότητες και υποβάθμιζε την ποπ κουλτούρα. Κατά τη διάρκεια αυτής της περιόδου, ο Ντόσον είχε επίσης μια βραχυχρόνια μουσική σταδιοδρομία, κυκλοφορώντας 6 πρωτότυπα τραγούδια όπως το «Superluv!» και πολλές παρωδίες δημοφιλών μουσικών βίντεο. Το 2013 -εμπνευσμένος από τον Χάουαρντ Στερν- ο Ντόσον ξεκίνησε τη δική του διαδικτυακή ραδιοφωνική μετάδοση, Shane and Friends, η οποία συντηρήθηκε για τέσσερα χρόνια και παρήγαγε 140 επεισόδια. Το επόμενο έτος, ο Ντόσον κυκλοφόρησε την πρώτη και μοναδική μεγάλου μήκους ταινία του, *Not Cool*, και εμφανίστηκε συνοδευόμενη από τη σειρά-ντοκιμαντέρ 10 επεισοδίων *The Chair*.

Το 2015, ο Ντόσον ξεκίνησε το δικό του σόου συνωμοσιών στο YouTube, μια σειρά βίντεο στα οποία εξετάζει μια ποικιλία θεωριών συνωμοσίας. Αυτά έχουν καταστεί από τα δημοφιλέστερά του βίντεο, συμπεριλαμβανομένης της διαδικτυακής του σειράς του 2019 *Conspiracy Series with Shane Dawson*, η οποία έχει δύο μέρη και συνολικά κρατάει πάνω από δύο ώρες. Στα τέλη του 2017, ο Ντόσον κυκλοφόρησε την πρώτη του σειρά-ντοκιμαντέρ στο YouTube, στην οποία συμφιλιώθηκε με τον βίαιο πατέρα του. Η δημοφιλέστερη σειρά-ντοκιμαντέρ του αφορά τον Τζέικ Πολ, τον Τζέφρι Σταρ και το TanaCon.

Από το 2018, ο Ντόσον έχει κυκλοφορήσει δύο ευπώλητα βιβλία της *[[The New York Times]]*, το *I Hate Myselfie* και το *It Gets Worse*, και τα τρία κανάλια του στο YouTube έχουν συγκεντρώσει πάνω από 6,5 δισεκατομμύρια προβολές. Από το 2017 και εφεξής, διατηρεί ένα ενεργό κανάλι, ονόματι *shane*, το οποίο είναι ένα από τα 100 κανάλια του YouTube με τους περισσότερους συνδρομητές, με 23 εκατομμύρια συνδρομητές και πάνω από 5 δισεκατομμύρια προβολές.

## Παραπομπές


## Εξωτερικοί σύνδεσμοι
* 

Κατηγορία:Αμερικανοί κωμικοί
Κατηγορία:Αμερικανοί τραγουδιστές
Κατηγορία:Αμερικανοί συγγραφείς
Κατηγορία:Αμερικανοί YouTubers
Κατηγορία:ΛΟΑΤ YouTubers
Φερντινάντο Βαλένσια

Ο **Φερντινάντο Βαλένσια** (*Mario Ferdinando Martínez Valencia*, 15 Απριλίου 1982 -) είναι Μεξικανός ηθοποιός, μοντέλο και τραγουδιστής. 

Γεννήθηκε στην Κομάλα της πολιτείας Κολίμα. Εμφανίστηκε στην τηλεόραση το 2006 στην τηλενουβέλα *Código postal*. Έκτοτε έχει συμμετάσχει σε αρκετές τηλενουβέλες όπως *En nombre del amor*, *Camaleones*, *[[Η Εκδίκηση|La fuerza del destino]]*, *[[Μονσεράτ (τηλενουβέλα)|Lo que la vida me robó]]* και *[[Απλά Μαρία|Simplemente María]]*.
​

## Φιλμογραφία
**Τηλενουβέλες**
**Código postal* - 2006/07, ως Γκιγιέρμο "Μέμο" ντε Άλμπα Φερνάντες
**Tormenta en el paraíso* - 2007, ως Λισάνδρο Μπράβο
**[[Στο όνομα της αγάπης|En nombre del amor]]* - 2008/09, ως Χερμάν Αλταμιράνο
**[[Μέχρι να μας χωρίσουν τα χρήματα|Hasta que el dinero nos separe]]* - 2009/10, ως Ελ Ρίσο
**Camaleones* - 2009/10, ως Πατρίσιο Καλδερόν
**[[Όταν ερωτεύομαι|Cuando me enamoro]]* - 2010/11, ως Χοσέ Μαρία "Τσέμα" Κασίγιας Ριβέρο
**[[Η Εκδίκηση|La fuerza del destino]]* - 2011, ως Σαούλ Μονδραγόν
**[[Για αυτήν είμαι η Έυα|Por ella soy Eva]]* - 2012, ως Ρενάτο Καρμάχο
**[[Ζώντας στο ψέμα|Mentir para vivir]]* - 2013, ως Μπέρτο Μάρτιν
**[[Μονσεράτ (τηλενουβέλα)|Lo que la vida me robó]]* - 2013/14, ως Αδόλφο Αργουέγιες "Ελ Αλακράν"
**Que te perdone Dios* - 2015, ως Ντιέγο Μουνιός
**[[Απλά Μαρία|Simplemente María]]* - 2015/16, ως Κριστόβαλ Σερβάντες Νούνιες
**Por amar sin ley* - 2019, ως Βίκτορ
**Como tú no hay dos* - 2020, ως Νταμιάν Φουέντες Χάσσο
**La mexicana y el güero* - 2020/21, ως Σεμπεστιάν "Σέμπας" ντε λα Μόρα

**Τηλεόραση**
**Locas de amor* - 2010, ως Φράνκο 
**Hoy voy a cambiar* - 2017, ως Χοσέ Βάργας
**México tiene talento* - 2018, ως Κριτής
**Reto 4 Elementos* - 2018, ως Διαγωνιζόμενος/9η θέση

## Βραβεία & υποψηφιότητες
}
|}

## Παραπομπές


## Εξωτερικοί Σύνδεσμοι

* 

Κατηγορία:Μεξικανοί ηθοποιοί κινηματογράφου
Κατηγορία:Μεξικανοί ηθοποιοί τηλεόρασης
Κατηγορία:Μεξικανοί τραγουδιστές
Κατηγορία:Μεξικανοί μοντέλα
Ταουφίκ Μακλουφί

Ο **Ταουφίκ Μακλουφί** (, γεν. 29 Απριλίου 1988) είναι Αλγερινός πρώην αθλητής του στίβου, που αγωνιζόταν στους δρόμους μεσαίων αποστάσεων. Είναι ο χρυσός Ολυμπιονίκης στα 1.500 μέτρα από το 2012 στο Λονδίνο. Τέσσερα χρόνια μετά κατέκτησε δύο αργυρά μετάλλια, ένα στα 800 και ένα στα 1.500 μέτρα στο Ρίο ντε Τζανέιρο.

Μετά από την τελευταία του εμφάνιση που ήταν στους Ολυμπιακούς Αγώνες του Ρίο, που ακολουθήθηκε από μια τρίχρονη απουσία από τους στίβους, εμφανίστηκε για άλλη μια φορά το 2019 στο Παγκόσμιο Πρωτάθλημα Στίβου 2019 κατακτώντας πάλι ένα μετάλλιο, ένα αργυρό, στα 1.500 μέτρα. Ήταν το πρώτο του μετάλλιο σε Παγκόσμιο Πρωτάθλημα Στίβου.

Τα ατομικά του ρεκόρ είναι στα 800 μέτρα 1:42.61 (), στα 1000 μέτρα 2:13.08 () και στα 1500 μέτρα 3:28.75.

## Παραπομπές

## Εξωτερικοί σύνδεσμοι

* 
* 

Κατηγορία:Αλγερινοί αθλητές του στίβου
Κατηγορία:Δρομείς μεσαίων αποστάσεων
Κατηγορία:Κάτοχοι μεταλλίων του Παγκοσμίου Πρωταθλήματος Στίβου
Κατηγορία:Χρυσοί Ολυμπιονίκες του στίβου
Κατηγορία:Αργυροί Ολυμπιονίκες του στίβου
Κατηγορία:Αθλητές του στίβου στους Θερινούς Ολυμπιακούς Αγώνες 2012 
Κατηγορία:Αθλητές του στίβου στους Θερινούς Ολυμπιακούς Αγώνες 2016
Κάλουμ Σκοτ

Ο **Κάλουμ Σκοτ** (αγγ. *Calum Scott*, γενν. 12 Οκτωβρίου 1988) είναι Άγγλος τραγουδιστής και τραγουδοποιός. Γεννήθηκε στο Μπέβερλι της Αγγλίας. Όταν ζούσε στο Γιορκσάιρ είχε κερδίσει ένα τοπικό διαγωνισμό τραγουδιού, ενώ έγινε παγκοσμίως γνωστός to 2015 μέσα από το διαγωνισμό ταλέντων της Βρετανίας. (Britain's Got Talent). Την ίδια χρονιά έβγαλε και το πρώτο του μεμονωμένο κομμάτι "Dancing on my own" που είναι ουσιαστικά η δική του εκδοχή του αρχικού τραγουδιού του Robyn. To κομμάτι γνώρισε αμέσως τεράστια επιτυχία αφού έφτασε στο νούμερο δυο στη λίστα των ΗΠΑ το καλοκαίρι του 2015. Το κομμάτι "You are the reason" του 2018 είναι συνεργασία με τη Λεόνα Λιούις.

## Ανασκόπηση καριέρας
Το 2013 ήταν ο νικητής ενός διαγωνισμού που διοργανώθηκε από την Hull daily mail. Αγαπούσε το συγκρότημα Maroon 5 έτσι ενώθηκε με τους δικούς του Maroon 4 σε μια περιοδεία στο Ηνωμένο Βασίλειο. Την επόμενη χρονιά το 2014 μπήκε στους The experiment και έγινε ντουέτο με τον John McIntyre. Από αυτό το ντουέτο προέκυψε το κομμάτι "Girl (You are beautiful)"  το οποίο ερμήνευσαν στο *BBC Look North* και στο *Καλημέρα Βρετανία* (Good morning Britain), όμως αργότερα το συγκρότημα διαλύθηκε.

Φτάνοντας σιγά σιγά στο 2015 ο Σκοτ πήρε μέρος λοιπόν στο *Britain's Got Talent* στον ένατο κύκλο της εκπομπής. Πριν από τον ίδιο ερμήνευσε δυο κομμάτια η αδερφή του χωρίς να εντυπωσιάσει τους κριτές διότι τη σταμάτησε ο Σάιμον Κάουελ. Η Τζέιντ Σκοτ έλαβε τρία "όχι" από την Αμάντα, τον Σάιμον και το Ντέιβιντ, ενώ η ψήφος της Αλέσα δεν χρειάστηκε δεδομένου των τριών αρνητικών ψήφων.

Ο Σκοτ έπειτα παρόλα τα νεύρα του βγήκε στη σκηνή και ερμήνευσε το Dancing on my own", μια εκδοχή του οποίου είχε ακούσει το '13 στο ραδιόφωνο απο τους Kings of Leon. Ακολούθησε δυνατό, διαρκές χειροκρότημα από την αρένα αλλά και από τους κριτές οι οποίοι σηκώθηκαν από τις θέσεις τους και μέσα σε όλο αυτό το κλίμα χαράς ο Κάουελ πάτησε το golden buzzer. Με αυτή την ενέργεια ο Σκοτ κέρδισε μια θέση στον ημιτελικό και ο κριτής εξήγησε πως "Ποτέ ξανά σε όλα τα χρόνια που κάνω αυτό το διαγωνισμό δεν ξανά άκουσα τύπο με το δικό σου ταλέντο. Σοβαρά. Και η εκδοχή προκάλεσε αισθησιασμό αυτό μου δείχνει ότι δεν είσαι απλά τραγουδιστής, είσαι καλλιτέχνης και για αυτό πήρες αυτό (το buzzer)."

Μετά την οντισιόν κάποιοι του καλλιτεχνικού χώρου όπως ο Άστον Κούτσερ και οι Little Mix υποστήριξαν τον Σκοτ.

## Δείτε επίσης

* 
*

## Σημειώσεις



## Παραπομπές


## Βιβλιογραφικές πηγές

* 
* 

## Εξωτερικοί σύνδεσμοι

Κατηγορία:Άγγλοι τραγουδιστές
Κατηγορία:Άγγλοι τραγουδοποιοί
Καμίλα Λάντινγκτον

Η **Καμίλα Αν Λάντινγκτον** (*Camilla Anne Luddington*, 15 Δεκεμβρίου 1983) είναι Βρετανίδα Αμερικανίδα ηθοποιός.

Είναι κυρίως γνωστή για τον πρωταγωνιστικό ρόλο της Lara Croft στα βιντεοπαιχνίδια *Tomb Raider* (2013), *Rise of the Tomb Raider* (2015) και *Shadow of the Tomb Raider* (2018), για τα οποία παρείχε τη φωνή και την καταγραφή κίνησής της. Είναι επίσης γνωστή για τον ρόλο της Kate Middleton στην ταινία του Lifetime *William & Kate: The Movie* (2011) και για εκείνον της Jo Karev (Wilson) στην ιατρική δραματική σειρά του ABC *[[Grey's Anatomy]]*.

## Φιλμογραφία

### Ταινίες

### Τηλεόραση

### Βιντεοπαιχνίδια

## Εξωτερικοί σύνδεσμοι
*
*

## Παραπομπές


Κατηγορία:Αγγλίδες ηθοποιοί φωνής
Κατηγορία:Αγγλίδες ηθοποιοί κινηματογράφου
Κατηγορία:Αγγλίδες ηθοποιοί τηλεόρασης
Κατηγορία:Αμερικανίδες ηθοποιοί φωνής
Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Κατηγορία:Ηθοποιοί βιντεοπαιχνιδιών
Φραγκίσκος του Βαντόμ

Ο **Φραγκίσκος**, γαλλ. Françoise (16 Ιανουαρίου 1616 - 15 Ιουνίου 1669) από τον Οίκο των Βουρβόνων ήταν δούκας του Μπωφόρ. Έγινε εξέχουσα μορφή στην *εξέγερση της Σφενδόνης* και έπειτα συνέχισε να πολεμά στη Μεσόγειο. Αποκαλείτο και *Φραγκίσκος του Βαντόμ*, που προέρχεται από τον τίτλο του πατέρα του ως δούκα του Βαντόμ.

## Βιογραφία
Ήταν ο δευτερότοκος γιος του Καίσαρα δούκα του Βαντόμ & Μπωφόρ και της Φραγκίσκης της Λωρραίνης, κόρης του Φιλίππου-Εμμανουήλ δούκα του Μερκέρ.

Το 1665 οδήγησε έναν μικρό στόλο και νίκησε έναν μικρό Αλγερινό στόλο κοντά στη Γκολέττα της Τυνησίας. Το 1669 διοίκησε τον Γαλλικό στρατό που μόλις είχε φθάσει στην Κάντια (Ηράκλειο Κρήτης) για να υπερασπιστεί την πόλη από την πολιορκία των Οθωμανών. Σκοτώθηκε μάλλον σε μία νυκτερινή εξόρμηση. Το σώμα του μεταφέρθηκε πίσω στη Γαλλία για μία κηδεία από το κράτος.

## Πρόγονοι




## Παραπομπές


## Πηγές
* D'Avenel Richelieu et la monarchie absolue (1884);
* Chéruel, La France sous le ministère de Mazarin (1879)
* La France sous la minorité de Louis XIV (1882).

Κατηγορία:Οίκος των Βουρβόνων
Ιερά Μητρόπολις Σιγκαπούρης και Νότιας Ασίας

Η **Ιερά Μητρόπολις Σιγκαπούρης και Νότιας Ασίας** είναι μία από τις Μητροπόλεις του Οικουμενικού Πατριαρχείου Κωνσταντινουπόλεως, με έδρα την Σιγκαπούρη. 

Υπό την πνευματική της δικαιοδοσία η Μητρόπολη περιλαμβάνει τη Σιγκαπούρη, την Ινδονησία, την Ινδία, τη Μαλαισία, το Μπρουνέϊ, το Τιμόρ, τις Μαλδίβες Νήσους, το Μπαγκλαντές, το Νεπάλ, τη Σρι Λάνκα, το Πακιστάν και το Αφγανιστάν.

Έδρα της Ιεράς Μητροπόλεως είναι η Σιγκαπούρη και Μητροπολίτης της από την ίδρυσή της, το 2011, ο Κωνσταντίνος (Τσίλης).

## Ιστορικά στοιχεία
Μέχρι το 2008, το Οικουμενικό Πατριαρχείο Κωνσταντινουπόλεως είχε μόνο μια Μητρόπολη για τις χώρες της Νότιας και Νοτιοανατολικής Ασίας. Αυτή ήταν η Ορθόδοξη Μητρόπολη του Χονγκ Κονγκ και Νοτιοανατολικής Ασίας, με δικαιοδοσία στο Χονγκ Κονγκ, το Μακάο, την Κίνα, την Ταϊβάν, Μογγολία, Φιλιππίνες, το Βιετνάμ, την Καμπότζη, το Λάος, την Ταϊλάνδη, τη Μιανμάρ, και, επίσης, τη Σιγκαπούρη, την Ινδονησία, τη Μαλαισία, το Μπρουνέι, το Τιμόρ, Μαλδίβες, τη Σρι Λάνκα, το Μπαγκλαντές, την Ινδία, το Νεπάλ, το Μπουτάν, το Πακιστάν και το Αφγανιστάν.

Στις 9 Ιανουαρίου 2008, η Αγία και Ιερά Σύνοδος του Οικουμενικού Πατριαρχείου αποφάσισε να διαιρέσει τη μητρόπολη του Χονγκ Κονγκ καθώς είχε δικαιοδοσία σε μια τεράστια έκταση. Έτσι αποφάσισε να δημιουργήσει τη μητρόπολη Σιγκαπούρης και Νότιας Ασίας, με δικαιοδοσία για τη Σιγκαπούρη, την Ινδονησία, τη Μαλαισία, το Μπρουνέι, το Τιμόρ, Μαλδίβες, τη Σρι Λάνκα, το Μπαγκλαντές, την Ινδία, το Νεπάλ, το Μπουτάν, το Πακιστάν και το Αφγανιστάν.

Στις 3 Νοεμβρίου 2011, η Ιερά Σύνοδος του Οικουμενικού Πατριαρχείου εξέλεξε τον Αρχιμανδρίτη Κωνσταντίνο Τσίλη ως πρώτο Μητροπολίτη Σιγκαπούρης και Νοτίου Ασίας. Στις 21 Νοεμβρίου 2011 ο Οικουμενικός Πατριάρχης Βαρθολομαίος τον χειροτόνησε Επίσκοπο, με την ενθρόνισή του να γίνεται στις 12 Φεβρουαρίου 2012.

Την Τρίτη 22 Δεκεμβρίου 2015, η Ακαδημία Αθηνών τίμησε την Ιερά Μητρόπολη Σιγκαπούρης και Νοτίου Ασίας με το «Βραβείο εις μνήμην Φωτεινής Κουνάδη-Κατσαρέλη», αναγνωρίζοντας με αυτό τον τρόπο το «υποδειγματικό ιεραποστολικό, κοινωνικό, φιλανθρωπικό και εκπαιδευτικό έργο που επιτελείται με πραγματική αυτοθυσία, κάτω από αντίξοες συνθήκες» στη Νοτιοανατολική Ασία.

## Διάρθρωση
Η Ιερά Μητρόπολη Σιγκαπούρης αποτελείται από 38 Ορθόδοξες Κοινότητες, στις οποίες υπηρετούν 22 κληρικοί. Επίσης, λειτουργούν 2 ορφανοτροφεία και 4 οικοτροφεία (φιλοξενούνται περίπου 250 παιδιά), 5 νηπιαγωγεία, 10 δημοτικά σχολεία, 2 γυμνάσια, 1 θεολογικό σεμινάριο, 1 πολυτεχνική ακαδημία με τμήματα πληροφορικής και διοικήσεως επιχειρήσεων, 8 ιατρεία και 1 νοσοκομείο.

## Παραπομπές


## Πηγές
*  

## Εξωτερικοί σύνδεσμοι
* Επίσημη Ιστοσελίδα της Ανατολικής Ορθόδοξης Μητρόπολης Σιγκαπούρης και Νότιας Ασίας 
* Επίσημη Ιστοσελίδα της Ανατολικής Ορθόδοξης Μητρόπολης Χονγκ Κονγκ και Νοτιοανατολικής Ασίας

Σιγκαπούρης
Τζον Τέιλορ (μπασίστας)

Ο **Νάιτζελ Τζον Τέιλορ** (αγγλικά: *Nigel John Taylor*, 20 Ιουνίου 1960), είναι Άγγλος μουσικός, ηθοποιός, στιχουργός, ο οποίος είναι γνωστός ως ο μπασίστας και ιδρυτικό μέλος του Νιού Γουέιβ συγκροτήματος Duran Duran. Οι Duran Duran ήταν ένα από τα πιο δημοφιλή συγκροτήματα στον κόσμο κατά τη διάρκεια της δεκαετίας του '80, λόγω των επαναστατικών μουσικών τους βίντεο που έπαιζαν σε μεγάλη διάρκεια στις πρώτες μέρες του MTV. Ο Taylor έπαιξε με τους Duran Duran από την ίδρυσή τους το 1978 έως το 1997, όταν έφυγε για να ασχοληθεί με μια σόλο και κινηματογραφική καριέρα. Κυκλοφόρησε δώδεκα solo κυκλοφορίες (άλμπουμ, EP και βίντεο) μέσω της ιδιωτικής δισκογραφικής του εταιρείας B5 Records. Τα επόμενα τέσσερα χρόνια, έπεξε τον πρωταγωνιστικό ρόλο στην ταινία Σούγκαρ Τάουν έκανε εμφανίσεις σε άλλα μικρού μήκους ντοκιμαντέρ. Επέστρεψε στους Duran Duran για την επανένωση των αρχικών πέντε μελών του συγκροτημάτος το 2001 και παρέμεινε εκεί από τότε. Τα σημερινά μόνιμα μέλη του Duran Duran είναι ο Σάιμον Λε Μπον (τραγουδιστής), ο Τζον Τειλορ (μπασίστας), ο Νικ Ρόουντς (πιανίστας) και ο Ρότζερ Τέιλορ (ντράμερ).

## Παραπομπές


Κατηγορία:Άγγλοι μουσικοί
Κατηγορία:Άγγλοι ηθοποιοί
Κατηγορία:Άγγλοι στιχουργοί
Σύνδρομο Ουίλιαμς

Το **σύνδρομο Ουίλιαμς** (αγγλικά: Williams syndrome) οφείλεται σε μικρό έλλειμμα του βραχίονα του χρωμοσώματος 7 (7q1.23), όπου βρίσκεται το γονίδιο που κωδικοποιεί την ελαστίνη.

## Κλινικές Εκδηλώσεις

* Καρδιακές ανωμαλίες (συχνότερα υποβαβλβιδική αορτική στένωση)
* Υπέρταση
* Νοητική υστέρηση
* Δυσμορφίες στο πρόσωπο
* Καθυστέρηση στην ανάπτυξη
* Χαμηλό ανάστημα
* Υπερασβεστιαιμία 

## Επιδημιολογία
Πρόσφατες επιδημιολογικές μελέτες έχουν τοποθετήσει το ποσοστό εμφάνισης κοντά σε 1  κάθε 7.500 ζωντανές γεννήσεις,. Δεδομένου ότι όλο και περισσότερα στοιχεία δείχνουν ότι το σύνδρομο Ουίλιαμς είναι πιο συνηθισμένο από ό, τι  θεωρήθηκε αρχικά (περίπου το 6% όλων των γενετικών περιπτώσεων αναπτυξιακής αναπηρίας), οι ερευνητές έχουν αρχίσει να αναθεωρούν την προηγούμενη υποδιάγνωση του συνδρόμου.
## Παραπομπές


Κατηγορία:Παθήσεις
Κατηγορία:Σύνδρομα
Ανδρομάχη Δαυλού

Η **Ανδρομάχη Δαυλού** είναι Ελληνίδα ηθοποιός του θεάτρου και της τηλεόρασης.

Αποφοίτησε από τη Δραματική Σχολή του Ωδείου Αθηνών.

Έχει τελειώσει το 1ο Εργαστήρι Ηθοποιών της Πειραματικής Σκηνής του Εθνικού Θεάτρου και το Σεμινάριο «Σώμα και μουσική» στο Ίδρυμα Θεοχαράκης. 

Έχει σπουδές στο κλασσικό μπαλέτο και στον μοντέρνο χορό στη σχολή Ροδόπη Κούβαρη και σπουδές στο κλασσικό – ελαφρύ τραγούδι ενώ παίζει και φλάουτο.

## Εξωτερικοί σύνδεσμοι

* Εργογραφία

* 

Κατηγορία:Ελληνίδες ηθοποιοί θεάτρου
Κατηγορία:Ελληνίδες ηθοποιοί τηλεόρασης
Κατηγορία:Απόφοιτοι του Ωδείου Αθηνών
Φρίξα Ηλείας

Η **Φρίξα**, έως το 1916 γνωστή ως **Ανεμοχωράκιον**, είναι χωριό του Δήμου Ανδρίτσαινας - Κρεστένων  στην Ηλεία. Το 2011, ο πληθυσμός του χωριού ήταν 200 άτομα και της κοινότητας 309 άτομα, συμπεριλαμβανομένου του χωριού Ανεμοχωράκι. Η Φρίξα βρίσκεται σε ένα λόφο κοντά στην αριστερή όχθη του ποταμού Αλφειού, 2 χιλιόμετρα βορειοανατολικά της Σκιλλουντίας, 7 χιλιόμετρα νοτιοανατολικά της Ολυμπίας και 8 χιλιόμετρα βορειοανατολικά των Κρεστένων. 

## Δημογραφία
### Πληθυσμιακή εξέλιξη

## Ιστορία
Η Φρίξα ήταν μία λοφώδης πόλη στην αρχαία γη της Πίσας. Η πόλη ήταν ήδη κατεστραμμένη την εποχή του Παυσανία (2ος αιώνας π.Χ.). Είχε ναό της Κυδωνικής Αθηνάς. Λέγεται ότι ο ναός ιδρύθηκε από τον Κλύμενο της Κυδωνίας στην Κρήτη, απόγονο του Ηρακλή της Ίδας. 

## Παραπομπές


Κατηγορία:Χωριά της περιφερειακής ενότητας Ηλείας
Κατηγορία:Δήμος Ανδρίτσαινας - Κρεστένων
Κατηγορία:Πόλεις της αρχαίας Ηλείας
Γεγονότα της Τασκένδης

Ως **γεγονότα της Τασκένδης** αναφέρονται οι βίαιες συμπλοκές μεταξύ των Ελλήνων προσφύγων στη Τασκένδη του Ουζμπεκιστάν τον Σεπτέμβριο του 1955. Αφορμή των συμπλοκών ήταν η προσπάθεια καθαίρεσης των αντιπροσώπων της 4ης Συνδιάσκεψης της Κ.Ο. Τασκένδης από τον Νίκο Ζαχαριάδη. Η σύγκρουση έγινε μεταξύ των υποστηρικτών του γραμματέα και "αντιζαχαριαδικών" στελεχών και μελών. 

Στη Τασκένδη κατέφυγε το μεγαλύτερο μέρος των μελών του Δημοκρατικού Στρατού Ελλάδας μετά την ήττα στον Ελληνικό Εμφύλιο. Ήδη μετά τον θάνατο του Ιωσήφ Στάλιν το 1953, υπήρξαν κινήσεις εναντίον του Νίκου Ζαχαριάδη. Από το 1953 υπήρξε ενθάρρυνση από τον Νικίτα Χρουστσόφ για να διερευνηθούν οι αιτίες για την ήττα στον Ελληνικό Εμφύλιο, ενώ αντίθετα ο Μολότωφ στήριζε τη πλευρά του Ζαχαριάδη.

Αφορμή των συμπλοκών ήταν η προσπάθεια καθαίρεσης των αντιπροσώπων της 4ης Συνδιάσκεψης της Κ.Ο. Τασκένδης από τον Νίκο Ζαχαριάδη και η αντικατάσταση τους με στελέχη φιλικά προσκείμενα στον ίδιο. Τις επόμενες ημέρες έγιναν συγκεντρώσεις διαμαρτυρίας εναντίον των καθαιρεμένων στελεχών, ενώ οι Σοβιετικές αρχές υποστήριξαν τους καθαιρεμένους.

Τα γεγονότα δεν έγιναν άμεσα γνωστά στην Ελλάδα.

## Παραπομπές


Κατηγορία:Ιστορία του Ουζμπεκιστάν
Κατηγορία:Κομμουνιστικό Κόμμα Ελλάδας
Βίσεντς Μαρτίνεθ

Ο **Βίσεντς Μαρτίνεθ** (12 Ιανουαρίου 1925 - 2 Οκτωβρίου 2018) ήταν καταλανικής καταγωγής ισπανός ποδοσφαιριστής ο οποίος αγωνιζόταν για την Μπαρτσελόνα στην δεκαετία του 1940. Αγωνιζόταν ως αμυντικός.

## Ποδοσφαιρική σταδιοδρομία
Γεννήθηκε στην Βαρκελώνη της Καταλωνίας. Ο Μαρτίνεθ ξεκίνησε την καριέρα του παίζοντας για την τοπική ομάδα Πένια Αξιό Κατόλικα, στο Λ'Οσπιταλέτ. Αργότερα εντάχθηκε στην Ρασίνγκ ντε Σαντς πριν υπογράψει για την Μπαρτσελόνα. Στις 19 Οκτωβρίου 1941, στην ηλικία των 16 ετών, 10 μηνών και 5 ημερών, ο Μαρτίνεθ έγινε ο νεότερος παίκτης της Μπαρτσελόνας, παίζοντας σε ένα Ελ Κλάσικο στο εστάδιο Τσαμαρτίν της Ρεάλ Μαδρίτης όπου η ομάδα του ηττήθηκε με 4-3. Ο Μαρτίνεθ έκανε έξι ακόμη εμφανίσεις για την Λα Λίγα 1941-42, πριν φύγει ως δανεικός για την Σαβαδέλ το 1942 για δύο χρόνια. Μετά την επιστροφή του στην Μπαρτσελόνα, ο προπονητής Ζοζέπ Σαμιτιέρ απέρριψε μια πρόταση από την Μπαρτσελόνα για τον Μαρτίνεθ. Λίγο αργότερα τραυματίστηκε στο μηνίσκο και έτσι τελείωσε απροσδόκητα η σταδιοδρομία του στην Μπαρτσελόνα.

Το 1945, ο Μαρτίνεθ υπέγραψε με την Ζιμνάστικ, κάνοντας 38 εμφανίσεις σε τέσσερις σεζόν. Το 1949 υπέγραψε με την Λινένσε της νότιας Ανδαλουσίας. Ο Μαρτίνεθ έμεινε στο σύλλογο για μια σεζόν κάνοντας 26 εμφανίσεις. Το 1950, ο Μαρτίνεθ επέστρεψε στην Καταλονία και εντάχθηκε στην Ιγουαλάδα, και το 1951 υπέγραψε με την Σαντ Ανδρέου. Το 1952 επέστρεψε στην Ζιμνάστικ, ενώ το 1953 αποχώρησε οριστικά λόγω τραυματισμού.

## Προσωπική ζωή
Λόγω των γλωσσικών πολιτικών της Ισπανίας του Φράνκο, ο Μαρτίνεθ αναφερόταν με το καταλανικό όνομα Βίσεντς και το ισπανικό Βιθέντε. Στις 2 Οκτωβρίου 2018 απεβίωσε σε ηλικία 93 ετών, έχοντας αποκτήσει δύο γιους, τους Βίσεντς και Λουίς.

## Παραπομπές


Κατηγορία:Ισπανοί ποδοσφαιριστές
Γραίκας Ηλείας

Ο **Γραίκας** είναι ορεινό χωριό της δημοτικής ενότητας Σκιλλούντος στην Ηλεία.

## Γενικά στοιχεία
Ο Γραίκας βρίσκεται σε μία πλαγιά, σε υψόμετρο 314 μέτρων, 3 χιλιόμετρα νοτιοανατολικά του Γρύλλου, 8 χιλιόμετρα νοτιοανατολικά των Κρεστένων και 9 χιλιόμετρα βορειοανατολικά της Ζαχάρως. Η Εθνική Οδός 76 περνάει βόρεια του χωριού. Ο Γραίκας υπέστη ζημιές από τις δασικές πυρκαγιές του 2007. Ως οικισμός αναφέρεται επίσημα μετά την απελευθέρωση γραμμένος ως *Γκρέκας* το 1835 να ορίζεται έδρα του τότε δήμου Ηπείου. Το 1912 με το ΦΕΚ 262Α - 31/08/1912 ορίστηκε έδρα της ομώνυμης κοινότητας και το 1940 το όνομά του διορθώνεται σε Γραίκας. Σύμφωνα με το Σχέδιο Καλλικράτης μαζί με τον Γρύλλο αποτελεί την τοπική κοινότητα Γρύλλου που υπάγεται στη δημοτική ενότητα Σκιλλούντος του Δήμου Ανδρίτσαινας - Κρεστένων και σύμφωνα με την απογραφή 2011 έχει πληθυσμό 307 κατοίκους.

## Πληθυσμός

## Παραπομπές


## Εξωτερικοί σύνδεσμοι
* Γραίκας στις ταξιδιωτικές σελίδες GTP

Κατηγορία:Χωριά της περιφερειακής ενότητας Ηλείας
Κατηγορία:Δήμος Ανδρίτσαινας - Κρεστένων
Μαρία Άννα της Βουρβόνης-Κοντέ

Η **Μαρία Άννα** (*Marie Anne de Bourbon*, 24 Φεβρουαρίου 1678 - 11 Απριλίου 1718) από τον Οίκο των Βουρβόνων ήταν κόρη του Πρίγκιπα του Κονντέ και ως τέτοια ήταν *πριγκίπισσα εξ αίματος*. Με τον γάμο της έγινε δούκισσα του Βαντόμ & του Ετάμπ.

## Βιογραφία
Ήταν η τέταρτη κόρη του Ερρίκου Γ΄ Ιουλίου του Κονντέ και της Άννας Ερριέττας των Βίττελσμπαχ, κόρης του Εδουάρδου του Παλατινάτου-Ζίμμερν.

Στη νεότητά της ήταν γνωστή ως *Δεσποινίς ντε Μονμορανσύ*, που προερχόταν από έναν από τους τίτλους του πάππου της. Ο πατέρας της ήταν *πρίγκιπας εξ αίματος* και ο πρωτότοκος γιος του Λουδοβίκου Β΄ του Κονντέ.

H Μαρία Άννα γεννήθηκε στο Οτέλ ντε Κοντέ, στο Παρίσι, όπου ο πατέρας της ήταν υβριστικός σε αυτήν, όπως και η μητέρα της. Αυτός συχνά χτυπούσε την κόρη του. Ήταν η μικρότερη από πέντε αδέλφια και από τα τελευταία που παντρεύτηκε. Το 1704 ο πατέρας της ζήτησε να παντρευτεί τον Φερδινάνδο Κάρολο Γκοντζάγκα της Μάντουα, αλλά η πρόταση δεν υλοποιήθηκε και ο Δούκας νυμφεύτηκε τη Σουζάνα Ερριέττα της Λωρραίνης, γνωστή ως *Δεσποινίς ντ' Ελμπέφ*.

Με τη βοήθεια της 3ης αδελφής της Λουίζας Βενεδίκτης, Δούκισσας του Μαιν, και χωρίς την άδεια της μητέρας της -ο πατέρας και ο αδελφός της είχαν ήδη αποβιώσει- η Μαρία Άννα παντρεύτηκε τον μακρινό εξάδελφό της Λουδοβίκο Ιωσήφ, Δούκα του Βαντόμ, δισεγγονό του Ερρίκου Δ΄ της Γαλλίας από την ερωμένη του Γκαμπριέλ ντ'Εστρέ. Ο γάμος έγινε το 1710 στο παρεκκλήσιο του Ανακτόρου ντε Σω, κατοικία της Λουίζας Βενεδίκτης. Η 2η αδελφή της Άννα Μαρία είχε αποβιώσει 25 ετών και ο αδελφός της δύο μήνες πριν. Αν και η Χήρα Πριγκίπισσα του Κοντέ δεν είχε πληροφορηθεί για τον επικείμενο γάμο, ήταν παρούσα στην τελετή μαζί με τον εγγονό της Λουδοβίκο Ερρίκο Α΄  του Κονντέ, τη σύζυγό του Μαρία Άννα των Κοντί· επίσης με τη χήρα 1η κόρη της Μαρία Θηρεσία των Βουρβόνων και τα δύο της παιδιά Λουδοβίκο Αρμάνδο Β΄ του Κοντί και τη Λουίζα Αδελαΐδα. Εκεί παραβρέθηκαν ο Δούκας και η Δούκισσα του Μαιν (οι ιδιοκτήτες του Ανακτόρου) με τα τέκνα τους Λουδοβίκο Αύγουστο του Ντόμμπ και Λουδοβίκο Κάρολο του Ε.

Δύο ημέρες μετά τον γάμο ο Δούκας του Βαντόμ άφησε τη σύζυγό του στο Σω και αποσύρθηκε στο Ανάκτορο ντ'Ανέ. Όταν απεβίωσε το 1712, της άφησε τον τίτλο και τις ιδιοκτησίες του δουκάτου του Ετάμπ. Το 1714 η Μαρία-Άννα άρχισε βελτιώσεις και να επεκτείνει το Οτέλ ντε Βαντόμ στο Παρίσι, όπου απεβίωσε το 1718 σε ηλικία 40 ετών. Τάφηκε στη μονή των Καρμηλιτών *Φωμπούρ Σαιν-Ζακ* του Παρισιού. Το δουκάτο του Ετάμπ κληρονόμησε η κόρη του αδελφού της Λουίζα Ελισάβετ των Βουρβόνων.

## Οικογένεια
Παντρεύτηκε τον Λουδοβίκο Ιωσήφ, Δούκα του Βαντόμ, στρατάρχη της Γαλλίας με σπουδαίες επιτυχίες. Δεν απέκτησαν τέκνα.

## Πρόγονοι

## Παραπομπές


## Πηγές
* Williams, H. Noel (1912). "Love Affairs of the Condé family". Love Affairs of the Condé family. pp. 268–280.

Κατηγορία:Οίκος των Βουρβόνων
Κατηγορία:Δούκισσες του Βαντόμ
Κατηγορία:Γαλλίδες κόμισσες
Κατηγορία:Γαλλίδες δούκισσες
Ντουινίτα Λαρασάτι

Η δρ. **Ντουινίτα Λαρασάτι** (**Dwinita Larasati**) (γεννημένη το  ) , η οποίη χρησιμοποιεί επίσης το ελαφρύ **Tita Larasati**, είναι Ινδονήσια βιομηχανική σχεδιάστρια και γελοιογράφος. Είναι λέκτορας βιομηχανικού σχεδιασμού στο Ινστιτούτο Τεχνολογίας του Μπαντούνγκ (ITB)  και το σχεδιαστικό της έργο εστιάζεται στη βιωσιμότητα και τη χρήση του μπαμπού. Ως καλλιτέχνης και εκδότρια, είναι πρωτοπόρα στο είδος του «γραφικού ημερολογίου» των αυτοβιογραφικών ινδονησιακών κόμικς.  

Η Λαρασάτι γεννήθηκε στη Τζακάρτα και σπούδασε στο Ινστιτούτο Τεχνολογίας στο Μπαντούνγκ. Έλαβε μεταπτυχιακό δίπλωμα από την Ακαδημία Σχεδιασμού Αϊντχόβεν και διδακτορικό από το Πανεπιστήμιο Τεχνολογίας του Ντελφτ το 2007. 

Άρχισε να σχεδιάζει το 1995 ενώ εργάστηκε σε πρακτική άσκηση στη Γερμανία για να διατηρήσει επαφή με την οικογένειά της. Αργότερα είπε: «Ήμουν πολύ τεμπέλα για να γράφω» έτσι άρχισε να στέλνει με φαξ τα αυτοβιογραφικά κόμικς που φωτοτυπούνταν και δίνονταν στην οικογένεια και τους φίλους της από τη μητέρα της. 

Μετά την επιστροφή της στην Ινδονησία, συνίδρυσε το 2008 με τη Ρόνι Αμάντι το Curhat Anak Bangsa, το οποίο δημοσίευε γραφικά κομικ ημερολογίου του εαυτού της και άλλων γυναικών όπως η Sheila Rooswitha Putri και η Azisa Noor. Τέσσερα έργα γραφικών ημερολόγιων της Λαρασάτι δημοσιεύτηκαν από το CAB: τα *Curhat Τίτα* *(Η Τίτα λέει ιστορίες της),* *Transition,* *Back in Bandung,* και *Kidstuff.* Το *Back in Bandoung* (*Πίσω στο Μπαντούνγκ)* ήταν το πρώτο ινδονησιακό κόμικ που μεταφράστηκε σε άλλη γλώσσα, δημοσιεύθηκε στη γαλλική ως *Retour à Bandung* το 2016 από την Editions çà et là. Πολλά από τα έργα της επικεντρώνονται στους αγώνες της ως ομογενής στην Ευρώπη και την επιστροφή στην Ινδονησία μετά από μια μακρά απουσία. Έχει αναφερθεί ως βασικός θηλυκός καλλιτέχνης κόμικς στην Ινδονησία, η οποίη δεν έχει επηρεαστεί από τα ιαπωνικά μάνγκα.

Η Λαρασάτι είναι η γενική γραμματέας και μία από τους ιδρυτές του Bandung Creative City Forum (BCCF). Είναι επίσης πρόεδρος της Επιτροπής Δημιουργικής Οικονομίας του Μπαντούνγκ.

## Βιβλιογραφικές αναφορές

## Εξωτερικοί σύνδεσμοι
* TEDxBandung - Tita Larasati - Διαμόρφωση του μέλλοντός μας με το μπαμπού 
* Ιστοσελίδα της Ινστιτούτου Τεχνολογίας του Bandung 

Κατηγορία:Βιομηχανικοί σχεδιαστές
Κατηγορία:Δημιουργοί κόμικς
Κατηγορία:Ινδονήσιοι
Άρης Γραικούσης

Ο **Άρης Γραικούσης** είναι Έλληνας πιανίστας.

## Βιογραφία
Γεννήθηκε στην Αθήνα και μεγάλωσε μέσα σε μουσικό περιβάλλον που συνέβαλε στη μετέπειτα πορεία του. Αποφοίτησε από το Ελληνικό Ωδείο Αθηνών λαμβάνοντας δίπλωμα πιάνου και πραγματοποίησε μεταπτυχιακές σπουδές στην Ανώτατη Μουσική Ακαδημία του Ντέτμολντ στην Γερμανία, με καθηγητές τους M. Kellig και J.E. Bavouzet. Κατόπιν, πραγματοποίησε επιπλέον μελέτες και σεμινάρια και εργάστηκε στην Opernschule της Ακαδημίας του Ντέτμολντ και στην Μουσική Σχολή Καλών Τεχνών του Γκύτερσλο. Ζει και εργάζεται στην Ελλάδα.

Η καριέρα του περιλαμβάνει ρεσιτάλ και συναυλίες μουσικής δωματίου στην Ελλάδα και στο εξωτερικό. Έχει εμφανιστεί σε πόλεις της Γερμανίας και της Πολωνίας και στη Μεγάλη του Γένους Σχολή της Κωνσταντινούπολης.

Στην Ελλάδα έχει πραγματοποιήσει ρεσιτάλ και συναυλίες ανά την επικράτεια. Έχει εμφανιστεί στο Μέγαρο Μουσικής Αθηνών, στο Ωδείο Athenaeum, στο Ίδρυμα Β. & Μ. Θεοχαράκη, στον Φιλολογικό Σύλλογο «Παρνασσός» κ.α. όπως και σε διάφορα μουσικά φεστιβάλ. Σημαντική ήταν η συναυλία για την “Πανσέληνο του Αυγούστου” το 1999 στη Δήλο, υπό την αιγίδα του Υπουργείου Πολιτισμού.μικρογραφία

## Παραπομπές


Κατηγορία:Έλληνες πιανίστες
Μπερεντάλ

Το **Μπερεντάλ** (, , , ) είναι γαλλική κοινότητα στο νομό της Μοζέλ, στη διοικητική περιοχή του Γκραντ Εστ.

## Παραπομπές


## Εξωτερικοί σύνδεσμοι
* 
*  

Κατηγορία:Κοινότητες της Μοζέλ
Ηθική υπόσταση των ζώων στον αρχαίο κόσμο

Οι διάλογοι του 21ου αιώνα σχετικά με την φιλοζωία και τα δικαιώματα των ζώων μπορούν να εντοπιστούν στον αρχαίο κόσμο.

## Αρχαία ελληνική φιλοσοφία
[thumb|150px|Ο [Πυθαγόρας (περ.580 - περ.500 π.Χ.)]]
Ο ψυχολόγος Ρίτσαρντ Ράιντερ, πρώην καθηγητής του Mellon στο Πανεπιστήμιο Τουλέιν και πρόεδρος του RSPCA το 1977, γράφει ότι είναι στην ελληνική φιλοσοφία του 6ου αιώνα π.Χ. που για πρώτη φορά υπάρχει η έγνοια για την μεταχείριση των ζώων.

Τέσσερις σχολές σκέψης άσκησαν επιρροή στην αρχαία Ελλάδα: του ανισμισμού, του βιταλισμού, της μηχανοκρατίας και του ανθρωποκεντρισμού. Ο φιλόσοφος και μαθηματικός Πυθαγόρας (περ.580 π.Χ. - περ.500 π.Χ.) ήταν ο κεντρικός χαρακτήρας του ανιμισμού. Προέτρεψε τον σεβασμό στα ζώα, επειδή πίστευε ότι οι άνθρωποι και οι μη-άνθρωποι είχαν το ίδιο είδος ψυχής, ένα πνεύμα που διαπερνά το σύμπαν και μας κάνει ένα με τα ζώα. Οι ψυχές ήταν άφθαρτες, φτιαγμένες από φωτιά και αέρα, και μετενσαρκώνονταν από άνθρωπο σε ζώο, ή αντιστρόφως, η λεγόμενη μετεμψύχωση. Ήταν χορτοφάγος και σύμφωνα με πληροφορίες ήταν ο πρώτος «φιλελεύθερος» των ζώων, αγοράζοντας ζώα από την αγορά ώστε να τα απελευθερώσει.

Ενάντια σε αυτές τις ιδέες, ο Αριστοτέλης (384-322 π.Χ.) ισχυρίστηκε ότι τα μη ανθρώπινα ζώα δεν είχαν συμφέροντα δικά τους, ταξινομημένα πολύ κάτω από τους ανθρώπους στη Μεγάλη Αλυσίδα της Ύπαρξης, λόγω του υποτιθέμενου ανορθολογισμού τους. Ήταν ο πρώτος που προσπάθησε να δημιουργήσει μια ταξινομική κατηγοριοποίηση και ιεραρχία των ζώων. Ο Αριστοτέλης αντιλήφθηκε ορισμένες ομοιότητες μεταξύ ανθρώπων και άλλων ειδών και ανέπτυξε ένα είδος «ψυχολογικού συνεχούς», αναγνωρίζοντας ότι τα ανθρώπινα και τα μη ανθρώπινα ζώα διαφέρουν μόνο ως προς το βαθμό που κατέχουν ορισμένες ιδιοσυγκρασίες. Παρ' όλα αυτά, αρνήθηκε τη λογική και την ηθική ισότητα στα ζώα. «Τα φυτά δημιουργούνται για χάρη των ζώων», έγραψε, «και τα ζώα για χάρη των ανθρώπων». Ο Αριστοτέλης ισχυρίστηκε ότι οι άνθρωποι ήταν τα «αφεντικά» στη δημιουργημένη ιεραρχική του δομή βάσει των ορθολογικών δυνάμεών τους. 

Ένας από τους μαθητές του Αριστοτέλη, ο Θεόφραστος, εναντιώθηκε στην κρεατοφαγία με το σκεπτικό ότι αυτό στερεί τη ζωή στα ζώα και γι 'αυτό ήταν άδικο. Υποστήριξε ότι τα μη ανθρώπινα ζώα έχουν λογική, αισθάνονται και νοιώθουν όπως τα ανθρώπινα όντα. Ο Θεόφραστος δεν επικράτησε, και ήταν η θέση του Αριστοτέλη -ότι τα ανθρώπινα και μη ανθρώπινα ζώα υπάρχουν σε διαφορετικές ηθικές σφαίρες επειδή ο ένας είναι λογικός και ο άλλος όχι- που παρέμεινε σε μεγάλο βαθμό χωρίς αμφισβήτηση στη Δύση για σχεδόν δύο χιλιετίες.

## Δείτε επίσης
*Ζωολατρία
*Ανιμισμός

## Παραπομπές


Κατηγορία:Δικαιώματα των ζώων
Κατηγορία:Καλή διαβίωση των ζώων
Μίρι (Μαλαισία)

Η **Μίρι** () είναι μια παραθαλάσσια πόλη στο βορειοανατολικό Σαράουακ της Μαλαισίας, που βρίσκεται κοντά στα σύνορα με το Μπρουνέι, στο νησί Βόρνεο. Η πόλη καλύπτει έκταση 997,43 τετραγωνικών χιλιομέτρων, και βρίσκεται σε απόσταση 798 χιλιομέτρων βορειοανατολικά από το Κούτσινγκ και 329 χιλιόμετρα νοτιοδυτικά της Κότα Κιναμπάλου. Η Μίρι είναι η δεύτερη μεγαλύτερη πόλη του κρατιδίου του Σαράουακ, με πληθυσμό 234.541 σύμφωνα με την απογραφή του 2010. Η πόλη είναι επίσης η πρωτεύουσα της περιοχής Μίρι και του διαμερίσματος Μίρι.

Πριν από την ίδρυση της Μίρι, το Μαρούντι ήταν το διοικητικό κέντρο της βόρειας περιοχής του Σαράουακ. Η Μίρι ιδρύθηκε το 1910, όταν η Royal Dutch Shell έκανε την πρώτη γεώτρηση πετρελαίου. Η ανακάλυψη πετρελαίου στη Μίρι οδήγησε στην ταχεία ανάπτυξη της πόλης. Η Μίρι έγινε το διοικητικό κέντρο της βόρειας περιοχής του Σαράουακ το 1929. Κατά τη διάρκεια του Β΄ Παγκοσμίου Πολέμου, οι πετρελαιοπηγές της Μίρι καταστράφηκαν από την κυβέρνηση Μπρουκ για να σαμποτάρουν τις ιαπωνικές επιχειρήσεις στη Νοτιοανατολική Ασία αλλά χωρίς αποτέλεσμα. Η Μίρι ήταν το πρώτο σημείο απόβασης των ιαπωνικών στρατευμάτων στο Βόρνεο. Η επακόλουθη ιαπωνική κατοχή έκανε τη Μίρι στόχο των εναέριων επιδρομών των συμμάχων, οι οποίες προκάλεσαν την καταστροφή των εγκαταστάσεων διύλισης πετρελαίου στην πόλη. Η βιομηχανία πετρελαίου συνέχισε να είναι σημαντικός παράγοντας στην οικονομία της πόλης μετά τον πόλεμο. Η εξερεύνηση για πετρέλαιο μεταφέρθηκε στην ανοικτή θάλασσα από τη δεκαετία του 1950, αλλά αργότερα βρέθηκαν νέες πετρελαιοπηγές στο εσωτερικό το 1989 και το 2011. Το 1974 ο σχηματισμός της μαλαισιανής εταιρείας πετρελαίου και φυσικού αερίου, Petronas, οδήγησε στη συνεργασία μεταξύ Petronas και Shell για την έρευνα πετρελαίου στην περιοχή της Μίρι. Το 2005, η Μίρι έγινε η δέκατη πόλη στη Μαλαισία στην οποία αποδόθηκε το καθεστώς πόλης, η πρώτη πόλη που δεν είναι και πρωτεύουσα κρατιδίου που επωφελείται από το καθεστώς αυτό.

## Παραπομπές


Κατηγορία:Πόλεις της Μαλαισίας
Η Δολοφονία ενός Κινέζου Πράκτορα Στοιχημάτων

***Η Δολοφονία ενός Κινέζου Πράκτορα Στοιχημάτων*** (αγγλικά: The Killing of a Chinese Bookie) είναι αμερικανικό νεο-νουάρ ψυχολογικό δράμα του 1976 σε σενάριο και σκηνοθεσία Τζον Κασαβέτη. Πρωταγωνιστεί ο Μπεν Γκαζάρα στο ρόλο του Κόσμο Βιτέλι.

Ο ρόλος του Γκαζάρα, ενός ιδιοκτήτη στριπ κλαμπ, του Κόσμο Βιτέλι βασίστηκε εν μέρει σε μια πλαστοπροσωπία που έκανε για τον φίλο του ο Κασσαβέτης στη δεκαετία του 1970. Σε μια συνέντευξη στο *[[Criterion Collection]]*, στα μέσα της δεκαετίας του 2000, ο Γκαζάρα δήλωσε ότι πίστευε στον Βιτέλι, ο οποίος ενδιαφέρεται βαθιά για τη μάλλον περίεργη "τέχνη" των χορογραφίων που υπήρχαν στο νυχτερινό του κλαμπ αλλά δεν μπορούσε να διώξει τους νταβατζήδες των κοριτσιών. Ο Μπεν Γκαζάρα περιγράφει τον φίλο του Κασσαβέτη ως συγγραφέα και σκηνοθέτη που πίστευε απόλυτα στη σημασία και την αξία του έργου του, διότι αυτό αντιπροσώπευε την καρδιά και την ψυχή του.

## Υπόθεση
Ο Κόσμο Βιτέλι, ένας βετεράνος του πολέμου της Κορέας, διαθέτει ένα στριπτ κλαμπ σε μια κακόφημη περιοχή της Νέας Υόρκης και συχνά χάνει μεγάλα χρηματικά ποσά σε τυχερά παιχνίδια, με αποτέλεσμα να δανείζεται από τοπικούς μαφιόζους, οι οποίοι θα κάνουν μια προσφορά στον Βιτέλι: να αναλάβει να σκοτώσει έναν Κινέζο πράκτορα στοιχημάτων και αυτοί σε αντάλλαγμα θα του χαρίσουν τα χρέη που έχει προς αυτούς.

Ο ίδιος ο Βιτέλι δεν είναι μόνο ιδιοκτήτης του κλαμπ: έχει στενούς προσωπικούς δεσμούς με κάθε έναν υπάλληλο του, από τις χορεύτριες και τις σερβιτόρες μέχρι τους μπάρμαν. Σε όλη τη διάρκεια της ταινίας,ο Βιτέλι επιδιώκει να σώσει όχι μόνο το κλαμπ και τους υπαλλήλους, όπου τους έχει σαν οικογένεια του, αλλά και να σωθεί ο ίδιος.

Τελικά θα σκοτώσει τον Κινέζο πράκτορα, αλλά οι μαφιόζοι στη συνέχεια θα αλλάξουν γνώμη και θα προσπάθησουν να τον σκοτώσουν για να μην φτάσουν στα ίχνη τους, τόσο η αστυνομία όσο και η αντίπαλη κινεζική μαφία.

## Διανομή ρόλων

* Μπεν Γκαζάρα ως Κόσμο Βιτέλι
* Τίμοθι Καρέι ως Φλο
* Σέιμουρ Κάσελ ως Μορτ Ουέιλ
* Μόργκαν Γοόντγορντ ως Αφεντικό
*Αζίζι Τζοχάρι ως Ρέιτσελ
* Βιρτζίνια Κάριγκτον ως Μπέτυ
* Κάρολ Γουώρεν ως Κάρολ 
*Βαλ Έιβερι ως Μπλαιρ
*Σότο Τζο Χιού ως Μπένι Γου

## Κυκλοφορία
Ο Τζον Κασσάβετης το 1978, κυκλοφόρησε μια νέα έκδοση της ταινίας με διάρκεια 108 λεπτά. Ένας από τους λόγους που το έκανε ήταν η κριτική που είχε κάνει ο Γκαζάρα στον Κασσάβετη, ο οποίος θεωρούσε ότι η αρχική έκδοση της ταινίας ήταν πολύ μεγάλη.

## Παραπομπές

## Εξωτερικοί σύνδεσμοι
*  
*

Κατηγορία:Αμερικανικές ταινίες της δεκαετίας 1970
Κατηγορία:Ταινίες του 1976
Κατηγορία:Ταινίες σε σκηνοθεσία Τζον Κασσαβέτη
Κατηγορία:Ταινίες γυρισμένες στη Νέα Υόρκη
Κατηγορία:Αγγλόφωνες ταινίες
Κατηγορία:Νεο-νουάρ ταινίες
Κατηγορία:Ταινίες τοποθετημένες στο Λος Άντζελες
Κατηγορία:Αμερικανικές ανεξάρτητες ταινίες
Κατηγορία:Ταινίες με θέμα τον τζόγο
Επιτραπέζιο φωτιστικό

Το **επιτραπέζιο φωτιστικό** είναι συσκευή η οποία συνήθως χρησιμοποιείται σε γραφεία, σε φροντιστήρια ακόμα και για οικιακή χρήση. Τα μέρη του επιτραπέζιου φωτιστικού είναι τα εξής:λαμπτήρας-λάμπα, ντουΐ, καλώδιο, φις και ο διακόπτης. Επίσης ανάλογος την διακόσμηση του θα χρειαστούν κι άλλα υλικά, με τα προαναφερθέντα να αποτελούν τα βασικότερα χαρακτηριστικά.

Κατηγορία:Διακόσμηση εσωτερικών χώρων
Οδοντωτή περιφέρεια

Η **οδοντωτή περιφέρεια** είναι ο οδοντωτός σύνδεσμος μεταξύ του αμφιβληστροειδούς και του ακτινωτού σώματος. Αυτή η διασταύρωση σηματοδοτεί τη μετάβαση από την απλή, μη φωτοευαίσθητη περιοχή του ακτινωτού σώματος στην πολύπλοκη, πολυεπίπεδη, φωτοευαίσθητη περιοχή του αμφιβληστροειδούς. Το χρωματισμένο στρώμα είναι συνεχές πάνω από το χοριοειδές, το ακτινωτό σώμα και την ίριδα, ενώ το νευρικό στρώμα τερματίζεται λίγο πριν από το ακτινωτό σώμα. Αυτό το σημείο είναι η ώρα σερράτα. Στην περιοχή αυτή το χρωματισμένο επιθήλιο του αμφιβληστροειδούς μεταβαίνει στο εξωτερικό χρωματισμένο επιθήλιο του ακτινωτού σώματος και το εσωτερικό τμήμα του αμφιβληστροειδούς μεταβαίνει στο μη χρωματισμένο επιθήλιο των κροσσών.

Κατηγορία:Μάτι